**Előterjesztés a Balaton-Nagybereki Vízitársulat 2020.04.24.-i Küldöttgyűlésére**

**Tárgy:** Beszámoló a a 2019. évi feladatok teljesítéséről.

**Tisztelt Küldöttgyűlés!**

2019 évi feladattervünket a Küldöttgyűlés a **7/2019. (05.30.) sz**. határozatával hagyta jóvá az alábbi tartalommal:

**7/2019.(05.30.)KGY. sz. határozat**

***A küldöttgyűlés megtárgyalta a 2019. évi feladatok meghatározására vonatkozó előterjesztést, és az abban foglaltakat az alábbiak szerint hagyja jóvá:***

***1.)***

 ***- Közfeladatok ellátását, és a vízjogi üzemelési engedélyben foglalt csatorna fenntartási kötelezettségek végrehajtását havi megrendelésekben foglalt műszaki tartalommal hajtsa végre a társulat.***

* ***A megrendelésben rögzítendő feladatok vízjogi üzemelési engedélynek való megfeleltetését a Megrendelő műszaki ellenőre és a VT ügyvezetése közösen felügyeli.***
* ***Vita esetén haladéktalanul egyeztetni kell az ügyvezetésnek a Megrendelőjével és annak műszaki ellenőrével.***
* ***Év közben legalább egy alkalommal kerüljenek egybe vetésre a Hubertus Bt finanszírozó által havonta megrendelt munka nemek és munka mennyiségek a vízjogi üzemeltetésben foglalt kötelezettségek teljesítéséhez szükséges feladatokkal. Ha a két ,,feladatsor” között eltérés mutatkozik, és a vízjogi engedély meghatározta feladatok nem teljesülnek maradéktalanul, - úgy a műszaki ellenőr bevonásával időbeni ütemtervet állítson össze a megrendelő Hubertus Agráripari Bt, és szolgáltatást nyújtó vízjogi engedélyes VT.***

***Ebben rögzítsék, hogy a vízjogi üzemelési engedélyből fakadóan szükséges , de megrendelésre nem került munkák el nem végzésének milyen kockázatai vannak az agrár gazdálkodásra, és a vízügyi hatóságnak történő megfelelés vonatkozásában. Ennek eredménye szerepeljen a 2019 évi feladatteljesítésről szóló beszámolóban!***

***2.)***

***Belvíz átemelési tevékenység végzését vállalkozási tevékenység keretében végezze a társulat. A megkötendő szerződések alapján kiszámlázásra kerülő számla ellenértéke nyújtson fedezetet a felmerülő önköltségre, valamint 7 % marginra!***

***Pénzügyi fedezetét a szerződés szerinti havi számlákkal, és a szolgáltatásra igényt tartó egyéb szervezetekkel kötendő megállapodás alapján kiállítandó számlákkal kell biztosítani.***

Fenti feladataink végrehajtása az alábbiak szerint valósult meg.

**Csatorna fenntartás.**

KGY határozatnak megfelelő vállalkozási szerződést megkötöttük a finanszírozó Hubertus Agráripari Bt.-vel.

Szerződésünk alapján elvégeztük a csatorna hálózatunkon az egyszeri kaszálást06- 07-08-09.-10.- 11. és 12. hónapokban. A csatornák kotrása éven át folyamatosan történ. Ennek során a gátakon, rézsükön és a mederben elvégeztük 1 900 ezer nm kaszálását, és 50 000 m3 iszap kotrását.

Szolgáltatásunk nyújtásához felmerült erő és munkagép bérleti költségünk 46 750 ezer Ft volt.

**Belvíz átemelés.**

2019 év alapvetően száraz volt, így a balatonfenyvesi szivattyútelepen csupán 1 347 840 m3 belvizet kellett szívattyuznunk, a 2018 évi 16 750 ezer m3-el szemben.

A feladattervünket jóváhagyó KGY határozatban foglaltaknak fentiek szerint eleget tettünk.

A Küldöttgyűlés határozata alapján az elhanyagolt csatornák kockázat elemzését elvégeztük.

Megállapítottuk, hogy mintegy 100 db tétel vonatkozásában vannak olyan csatornáink, amelyek meder állapota nem kielégítő, akár a folyás fenék szintje, akár a rézsük gondozási hiányosságai miatt.

A kockázat elemzés felmérését az előterjesztéshez csatoltuk.

A vízkormányzási, - az agronómiai és költségvetési szempontok egybevetésével a finanszírozó, a műszaki ellenőr bevonásával, valamint a rendelkezésre álló gépi erőforrások számbavételével arra a következtetésre jutottunk, hogy egy öt éves jó karba helyezési ciklus alatt gondoskodunk az elhanyagolt csatornák rendbe tételéről.

Ennek alapján logisztikai szempontokat is figyelembe véve meghatároztuk a 2020 évre, - mint a jó karba helyezés ütemének első évére eső csatornák körét. A rendbetételük szerepel már 2020 évi feladattervünkben.

**Határozati javaslat:**

**1.) A Küldöttgyűlés elfogadja a 2019évi feladatok teljesítéséről szóló beszámolót az**

**- 1 900 ezer nm csatorna felület kaszálással**

**- 50 ezer m3 meder kotrással, és**

**1 347 840 m3 belvíz átemeléssel.**

**2.) A Küldöttgyűlés elfogadja a kockázat elemzés megállapításait, és utasítja az ügyvezetést, hogy gondoskodjon az ütemezett végrehajtásról.**

Kelt: 2020.04.16. Kéthely Sári-puszta

 Oliver Hahnenkamm IB Elnök